KOHLI
కోహ్లీ 4వ స్థానం
న్యూఢిల్లీ: టెస్టు కెప్టెన్‌ కోహ్లీ మరో రికార్డు సాధించాడు.కాగా ఐసిసి తాజాగా విడు దల చేసిన టెస్టు క్రికెట్‌ ర్యాంకింగ్స్‌లో నాలుగవ స్థానంలో నిలిచాడు.విశాఖ వేదికగా ఇంగ్లండ్‌తో జరిగిన టెస్టు మ్యాచ్‌ విజయంలో కోహ్లీ ముఖ్యమైన పాత్ర పోషించాడు. కాగా రెండు ఇన్నింగ్స్‌ల్లో 167,81 పరుగులతో దూసుకుపోయి జట్టు విజయంలో తన పాత్ర ఏమిటో నిరూపించాడు.కాగా 50 టెస్టుల కెరీర్‌లో మొత్తం 800 పాయింట్ల మార్క్‌ని కోహ్లీ తొలిసారి అధిగమించాడు.ఈ ఘనత సాధించిన 11వ భారత ఆటగాడు కావడం విశేషం.ఇప్పటికే టి20 బ్యాట్స్‌మెన్‌ ర్యాంకింగ్స్‌లో అగ్రస్థానంలో ఉన్న కోహ్లీ ఇదే ఆటను కొనసాగిస్తే టెస్టుల్లోనూ మొదటి ర్యాంకు సాధించడం అసాధ్య మేమీ కాదు.టెస్టు ర్యాంకింగ్‌లో రెండవ స్థానంలో ఉన్న ఇంగ్లండ్‌ బ్యాట్స్‌మెన్‌ జో రూట్‌ కంటే కేవలం 22 పాయింట్లు మాత్రమే వెనుకబడి ఉన్నాడు. హోరాహోరీగా సాగుతున్న ఇంగ్లండ్‌ టెస్ట్‌ సిరీస్‌లో వీరిద్దరూ ముఖ్య భూమిక పోషిస్తున్నారు.టెస్టు ర్యాంకింగ్స్‌లో ఆస్ట్రేలియా ఆటగాడు స్టీవ్‌ స్మిత్‌ తొలి స్థానంలో ఉండగా జోరూట్‌(ఇంగ్లండ్‌),విలియమ్‌ సన్‌(న్యూజిలాండ్‌) తరువాత స్థానాల్లో ఉన్నారు.విశాఖ టెస్టు మొదటి ఇన్నింగ్స్‌లో 119 పరుగులు చేసిన పుజారా పది నుంచి తొమ్మిది ర్యాంకును మెరుగుపర్చుకున్నాడు.బౌలింగ్‌ విభాగంలో జడేజా ఆరవ ర్యాంకుకు ఎగబాకాడు.